**Obrazloženje pokazatelja financijskog poslovanja za veljaču 2025. godine**

**Prihodi**

Ukupni prihodi u veljači iznose **722.205** EUR, a sastoje se od sljedećih prihoda:

* **Prihoda od HZZO**-a u iznosu od **708.116** EUR - odnose se na prihode ostvarene na temelju ugovora s HZZO-om (glavarina – **668.130** EUR, prihodi po ispostavljenim računima za prijeđene kilometre 0,23 EUR (1,75 kn/km), provođenje zdravstvene zaštite kroz lijekove i potrošni materijal ,prihodi od ino-osiguranika – **39.986** EUR);
* **Prihoda od proračuna** u iznosu **5.509** EUR – odnose se na prihode od Grada Novalje za sufinanciranje pripravnosti za 12/2024 - **3.209** EUR i prihode za smještaj zaposlenika za 1. i 2./2025 – **1.800** EUR, te prihode od Grada Senja za smještaj zaposlenika za 1.i 2./2025 – **500** EUR;
* **Prihoda od EU projekata –** ostvarenih temeljem Ugovora o dodjeli bespovratnih sredstava „Specijalističko usavršavanje medicinskih sestara i tehničara u djelatnosti hitne medicine Zavoda za hitnu medicinu Ličko-senjske županije“ u okviru komponente „Jačanje otpornosti zdravstvenog sustava “Nacionalnog plana oporavka i otpornosti 2021.-2026. – **3.258** EUR
* **Ostalih izvanrednih prihoda** u iznosu od **5.322** EUR–odnose se na prihode od pruženih usluga osobama bez važećeg zdravstvenog osiguranja, dežurstva na razminiranju i osiguranja na manifestacijama – **4.662** EUR, prihoda s naslova osiguranja ,refundacija šteta – **630** EUR i ostalih izvanrednih prihoda – **30** **EUR**.

**Rashodi**

Ukupni rashodi u veljači iznose **654.949 EUR**, a sastoje se od:

* **Materijalnih izdataka,** *Tablica 1. dio 1 – 14 u* iznosu od **132.359** EUR, od čega (*u obrazloženju niže navedeni su izdaci koji znatnije odstupaju te razlozi odstupanja u odnosu na isti mjesec prethodne godine):*
* izdaci za potrošni medicinski materijal, materijal za održavanje čistoće, i uredski materijal su manji u odnosu na isti mjesec prethodne godine iz razloga što je u ovoj godini na tim stavkama provedeno knjiženje zaliha, trošak će se priznati tek kad budu utrošeni.;
* izdaci za usluge tekućeg i investicijskog održavanja su veći u odnosu na isti mjesec prethodne godine zbog većeg broja odrađenih usluga servisa i popravaka na vozilima zbog veće starosti i prijeđenih kilometara vozila;

*Tablica 3., stavka 14 iz tablice 1. sadrži podatke o ostalim izdatcima* koji su u odnosu na isti mjesec prethodne godine veći ili manji iz sljedećih razloga:

* izdataka za sitan inventar u ovome mjesecu nije bilo;
* izdaci za intelektualne i osobne usluge (ugovori o poslovnoj suradnji) veći su u odnosu na isti mjesec prethodne godine zbog većeg broja odrađenih ugovora, te veće ugovorene cijene sata rada za doktore, što je u skladu s povećanjem cijena rada i rastom osnovice. Zbog nedostataka zaposlenih u novoj Ispostavi Brinje timove pokrivaju djelatnici po ugovoru o poslovnoj suradnji.;
* izdaci za premije osiguranja su veće u odnosu na isti mjesec prethodne godine zbog plaćanja premije osiguranja za zaposlene.
* **Rashoda za zaposlene,** *Tablica 1. dio 15-19,* u iznosu od **519.632** EUR- veći su u odnosu na isti mjesec prethodne godine zbog veće osnovice za obračun plaća;
* **Financijskih rashoda,** *Tablica 1. točka 20,*u iznosu od **695** EUR;
* **Izdataka za kapitalna ulaganja,** *Tablica 1.točka 21*, u iznosu **2.263** EUR - odnose se na nabavu računala i računalne opreme – **1.933** EUR za sjedište Gospić i Ispostavu Lovinac i komunikacijske opreme – **330** EUR za Ispostavu Brinje .

Na dan 28.02.2024. godine ukupne obveze su iznosile 474.596 EUR, potraživanja su iznosila 655.113 EUR, stanje žiroračuna je iznosilo 1.633.356 EUR i stanje novca na deviznom računu je iznosilo 1.260 EUR.

Na dan 28.02.2025. godine ukupne obveze su iznosile 614.355 EUR, potraživanja su iznosila 895.376 EUR, stanje žiro računa je iznosilo 2.403.977 EUR i stanje novca na deviznom (multinacionalnom) računu 1.260 EUR.

Ukupno oko 511.000 EUR su obveze za zaposlene koje su nedospjele i podmiruju se u zakonskim rokovima. Ostalo su obveze za materijalne i financijske rashode te obveze za nabavu nefinancijske imovine koje Zavod podmiruje sukladno rokovima dospijeća. Od ukupnih potraživanja, oko 34.000 EUR se odnosi na jamčevini polog i potraživanja za bolovanja, iznos od oko 812.450 EUR su potraživanja od HZZO-a koja su naplativa potraživanja u skladu s dinamikom plaćanja sukladno rokovima dospijeća. Preostalo su potraživanja od izvanproračunskih korisnika, prihoda od pruženih usluga i ostala potraživanja.

Zaključno, u veljači 2024. godine ostvareno je više prihoda u odnosu na isti mjesec prethodne godine za 282.554 EUR, više rashoda u odnosu na isti mjesec prethodne godine za 130.800 EUR te je ostvaren višak prihoda u iznosu 67.256 EUR.

Višak prihoda je nastao zbog više ostvarenih prihoda te knjiženja zaliha materijala, pri čemu će se rashod knjižiti po utrošku.

Služba za ekonomsko-financijske

i računovodstvene poslove

Viši stručni referent: Voditelj Službe:

Antonija Pećina, bacc. oec. Martina Rukavina, mag. oec.